উসমানের তলোয়ার
উসমানের তলোয়ার (; ) ছিল উসমানীয় সুলতানদের অভিষেকের সময় ব্যবহৃত রাষ্ট্রীয় তলোয়ার। এই তলোয়ারকে উসমানীয় রাজবংশের প্রতিষ্ঠাতা প্রথম উসমানের নামে নামকরণ করা হয়েছে। প্রথম উসমানের পৃষ্ঠপোষক ও শ্বশুর শাইখ এদেবালি কর্তৃক তাকে তলোয়ার প্রদানের মাধ্যমে এই প্রথার চর্চা শুরু হয়। একজন সুলতানের সিংহাসনে আরোহণের দুই সপ্তাহের মধ্যে তলোয়ার প্রদানের অনুষ্ঠান সম্পন্ন হত। রাজধানী কনস্টান্টিনোপলের আইয়ুব সুলতান মসজিদে অভিষেক সম্পন্ন হত। সাহাবি আবু আইয়ুব আনসারির সম্মানে সুলতান দ্বিতীয় মুহাম্মদ আইয়ুব মাজার কমপ্লেক্স নির্মাণ করেছিলেন। আবু আইয়ুব আনসারি ৭ম শতাব্দীতে কনস্টান্টিনোপল অবরোধের সময় মারা যান। এই স্থানকে পবিত্র গণ্য করা হত এবং এখানে তলোয়ার প্রদানের অনুষ্ঠান সম্পন্ন হত।
১ম আহমেদ
আহমেদ ১ম (অটোমান তূর্কি: احمد اول "Aḥmed-i evvel"; তূর্কিসঃ১ম আহমেদ; (১৮ এপ্রিল ১৫৯০ - ২২ নভেম্বর ১৬১৭) ১৬০৩খ্রিস্টাব্দ থেকে ১৬১৭ খ্রিস্টাব্দে অটোমান সাম্রাজ্যের সুলতান ছিলেন। আহমেদের শাসনামল রাজকীয় ফ্র্যাটিট্রিকের অটোমান ঐতিহ্যের সমাপ্তির জন্য উল্লেখযোগ্য।তখন থেকে অটোমান শাসকরা সিংহাসনে অধিষ্ঠিত হওয়ার পর আর তাদের ভাইদের হত্যা না করার আইন চালু হয়। তূর্কিতে নির্মিত বিখ্যাত মসজিদ গুলোর মধ্যে তার নির্মিত নীল মসজিদ ছিল বিখ্যাত,যার ফলে তিনি বেশ জনপ্রিয় ছিল।